जनरल आइटम की दुकान चलाने वाले युवा व्यापारी की गुरुवार को संदिग्ध स्थिति में मौत हो गई। महीनेभर पहले ही उनकी बेटी का जन्म हुआ है। हाल ही में सूरज पूजन किया। उसी खुशी में 20 मई को बटवाड़िया में फैमिली पार्टी की तैयारी में व्यापारी व परिजन जुटे थे। गुरुवार सुबह घर पर किसी बात को लेकर कहासुनी हुई। वह बिना बताए चले गए। पांच घंटे बाद नगर से 4 किमी दूर मामटखेड़ा व रोग्यादेवी मंदिर के बीच रोड किनारे खेत में शव मिला। मामला आत्महत्या का लग रहा है लेकिन शरीर काला पड़ने, उसमें खिंचाव होने, चेहरे व गले पर चोट जैसे निशान होने के कारण हत्या की आशंका भी है। इसलिए पैनल पीएम करवाया। अब पुलिस को पीएम रिपोर्ट का इंतजार है।